Diari Oficial de la Generalitat Valenciana


Sumari del DOGV 7403, del 14-11-2014 (2014/10611)

RESOLUCIÓ de 12 de novembre de 2014, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre el Fons Espanyol de Garantia Agrària i la Generalitat per a la realització dels treballs de control assistit per teledetecció de les superfícies dels règims d'ajuda inclosos en la sol·licitud única, a realitzar l'any 2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7403

Data del DOGV
:   14-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10890


Data del document
:   12-11-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 12 de novembre de 2014, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre el Fons Espanyol de Garantia Agrària i la Generalitat per a la realització dels treballs de control assistit per teledetecció de les superfícies dels règims d'ajuda inclosos en la sol·licitud única, a realitzar l'any 2014. [2014/10718]  
El Fons Espanyol de Garantia Agrària i la Generalitat han subscrit, prèvia tramitació reglamentària, el 15 de setembre de 2014, el conveni de col·laboració per a la realització dels treballs de control assistit per teledetecció de les superfícies dels règims d'ajuda inclosos en la sol·licitud única, a realitzar l'any 2014.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, és procedent la publicació en el Diari Oficial de la Comunitat Valenciana de l'esmentat conveni, que ha quedat en el Registre de Convenis de la Generalitat amb el número 1132/2014 i que figura com a annex d'esta resolució.  
  
València, 12 de novembre de 2014.- La directora general del Secretariat del Consell i Relacions amb les Corts: Marta Martí Arador.  
  
  
Conveni de col·laboració entre el Fons Espanyol de Garantia Agrària i la Generalitat Valenciana per a la realització dels treballs de control assistit per teledetecció de les superfícies dels règims d'ajuda inclosos en la sol·licitud única, a realitzar l'any 2014  
  
Madrid, 15 de setembre de 2014  
  
Reunits  
D'una banda, Ignacio Sánchez Esteban, president del Fons Espanyol de Garantia Agrària, en virtut del Reial Decret 341/2014, de 9 de maig, pel qual es disposa el seu nomenament, que actua en nom i representació de l'organisme indicat, d'acord amb les atribucions que li conferix l'article 6 en relació amb la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i de les competències que se li atribuïxen per l'article 4.2.f de l'Estatut del FEGA, aprovat pel Reial Decret 1441/2001, de 21 de desembre.  
I d'una altra, José Císcar Bolufer, conseller de Presidència i Agricultura, Pesca, Alimentació i Aigua, que actua en nom i representació d'esta conselleria, en virtut de les facultats que li conferixen la Llei 5/1983, de 30 de desembre, del Consell, i el Decret 20/2012, de 7 de desembre, del president de la Generalitat, pel qual cessen i es nomenen els consellers, el secretari i el portaveu del Consell, i facultat per a la subscripció d'este conveni per l'Acord de 28 de març de 2014, del Consell.  
Ambdós parts es reconeixen capacitat jurídica suficient per a subscriure este conveni i a este efecte  
  
Exposen  
  
Primer. Que el Fons Espanyol de Garantia Agrària (d'ara en avant, FEGA), organisme autònom dependent del Ministeri d'Agricultura, Alimentació i Medi Ambient, actua, per la part estatal, en l'exercici de les competències que li corresponen en matèria de bases i la coordinació de la planificació general de l'activitat econòmica de l'incís 13 de l'article 149.1 de la Constitució espanyola.  
  
Segon. Que la Comunitat Valenciana actua, per la part autonòmica, amb la competència en matèria d'agricultura i ramaderia d'acord amb les bases i l'ordenació de l'activitat econòmica general de l'incís 7 de l'article 148.1 de la Constitució espanyola, i de conformitat amb el que establix l'article 59.1 del seu Estatut d'Autonomia.  
Tercer. Que el Reglament (CE) 73/2009, del Consell, de 19 de gener, pel qual s'establixen disposicions comunes aplicables als règims d'ajuda directa en el marc de la política agrària comuna i s'instauren determinats règims d'ajuda als agricultors, disposa en l'article 20.2, que es podran utilitzar tècniques de teledetecció per a realitzar els controls sobre el terreny de les parcel·les agrícoles.  
  
Quart. Que en l'article 20.3 del reglament esmentat es disposa que l'estat membre designarà una autoritat responsable de la coordinació dels controls, previstos dins del sistema integrat de gestió i control, i que, quan es confie a empreses especialitzades la realització dels treballs, estos romandran sota el control i la responsabilitat de l'autoritat designada.  
  
Quint. Que el FEGA és l'autoritat encarregada de la coordinació dels controls en virtut del que disposa l'article 3 de l'Estatut del Fons Espanyol de Garantia Agrària, aprovat pel Reial Decret 1441/2001, de 21 de desembre.  
  
Sext. Que el FEGA, des de 1993 a 1998, ha contractat, gestionat, coordinat i cofinançat, amb la Comissió Europea, els treballs corresponents al control assistit per teledetecció satèl·lit, en l'àmbit territorial de les comunitats autònomes que així ho han demanat, sense cap cost per a estes. En 1999, primer any sense cofinançament de la Comissió Europea, el FEGA va prorrogar per segon i últim any el contracte subscrit en 1997 amb una empresa especialitzada, va finançar el seu cost i va acordar, amb les comunitats autònomes participants i destinatàries dels treballs, el pagament d'un import a preu fet per cada zona de control per mitjà de la formalització d'un conveni de col·laboració. També els anys 2000 a 2013 es van formalitzar els convenis de col·laboració oportuns per al cofinançament dels treballs de teledetecció per les comunitats autònomes interessades.  
  
  
Sèptim. Que, basant-se en la demanda de les comunitats autònomes, el FEGA podrà encomanar a una empresa especialitzada la realització del projecte de control assistit per teledetecció de les superfícies dels règims d'ajuda inclosos en la sol·licitud única, en les zones seleccionades per les comunitats autònomes.  
  
Octau. Que és necessari establir les directrius per al finançament per part de les comunitats autònomes de part dels gastos relatius a la realització dels controls indicats.  
  
Nové. Que tenint en compte tot el que s'ha exposat anteriorment, les parts subscriuen este conveni de col·laboració per al finançament del control assistit per teledetecció amb subjecció a les següents  
  
Estipulacions  
  
Primera. Objecte del conveni  
L'objecte d'este conveni de col·laboració és definir els termes i les condicions de col·laboració entre les parts per al finançament dels treballs de control sobre el terreny, pel sistema de teledetecció satèl·lit, de les superfícies dels règims d'ajuda inclosos en la sol·licitud única, en les zones que es detallen en l'annex 1.  
El finançament es realitzarà de conformitat amb allò que s'ha estipulat en l'annex 2 del conveni.  
  
Segona. Obligacions del FEGA  
Per a l'execució del compliment de l'objecte del conveni, el FEGA es compromet a:  
1. Finançar amb una quantitat màxima de 4.626.298,37 euros la totalitat del cost del projecte de realització dels controls sobre el terreny pel sistema de teledetecció satèl·lit en les zones que es detallen en l'annex 1, a càrrec de l'aplicació pressupostària 59.450.361G.398.  
  
2. Aportar, en el cofinançament dels treballs corresponents a la Comunitat Valenciana, una part proporcional de la quantitat establida en el punt 1, fins a un màxim de 266.299,72 euros.  
3. Contractar els servicis d'una empresa especialitzada, si és necessari, per a la realització del projecte de control per teledetecció en les zones sol·licitades per les comunitats autònomes, i efectuar el seguiment i la coordinació d'este, sense que això produïsca costos addicionals als especificats en el punt 1.  
4. Entregar a la comunitat autònoma l'informe intermedi i els resultats finals dels controls realitzats, de conformitat amb allò que s'ha estipulat en la clàusula quarta d'este conveni de col·laboració.  
5. Realitzar la integració en el SIGPAC de les discrepàncies observades en acabar el projecte, d'acord amb les dades que s'enviaran a la comunitat.  
6. Actuar com a interlocutor únic davant de la Comissió Europea en tots els aspectes relatius a l'aplicació d'esta tècnica.  
  
Tercera. Obligacions de la comunitat autònoma  
Per a l'execució del compliment de l'objecte del conveni, la Comunitat Valenciana es compromet a:  
1. Mantindre les reunions de coordinació necessàries per a la correcta aplicació dels treballs de control per teledetecció en el seu àmbit territorial.  
2. Proporcionar al FEGA tota la documentació de suport que este necessite per a la realització dels treballs.  
3. Finançar amb la quantitat de 217.170,13 euros la realització dels controls sobre el terreny pel sistema de teledetecció satèl·lit realitzats al llarg de l'any 2014 en les zones que es detallen en l'annex 1, a càrrec de l'aplicació pressupostària, capítol IV, del programa 714.20, secció 5, Presidència i Agricultura, Pesca, Alimentació i Aigua.  
  
  
Quarta. Forma de pagament  
La Comunitat Valenciana pagarà al FEGA la quantitat establida en la clàusula anterior per mitjà d'una transferència bancària al compte 2526-5556-06-9642844726 del Banc d'Espanya, a nom del Fons Espanyol de Garantia Agrària. Direcció General, de la manera següent:  
El 50 per cent de l'import total després de la firma del conveni i amb la recepció prèvia de l'informe intermedi dels treballs realitzats.  
El 50 per cent restant, a la recepció dels resultats finals dels controls realitzats.  
  
Quinta. Duració del conveni  
Este conveni de col·laboració produirà efectes des de la data de la seua firma i s'estendrà fins a la data de liquidació dels imports corresponents al finançament objecte de conveni, que haurà de ser com més tard el 31 de desembre de 2014.  
  
Sexta. Condició suspensiva  
La vigència d'este conveni queda condicionada que la Comunitat Autònoma de València es trobe al corrent de les seues obligacions de pagament amb el FEGA abans del 30 de juny de 2014.  
  
Sèptima. Naturalesa i jurisdicció  
Este conveni té naturalesa administrativa, prevista en els articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i se li aplicaran, si no hi ha normes específiques, els principis del text legal indicat, així com del que disposa l'article 4.2 de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, per a resoldre els dubtes o les llacunes que puguen produir-se.  
Les qüestions litigioses que puguen sorgir de la seua interpretació, modificació, dels seus efectes o de la seua resolució, seran resoltes, una vegada esgotada la via administrativa, per la Llei 29/1998, de 13 de juliol, de la Jurisdicció Contenciosa Administrativa.  
I en prova de conformitat, així com per a la constància corresponent d'allò que s'ha convingut, ambdós parts subscriuen este conveni de col·laboració per exemplar duplicat, en la data i el lloc indicats en l'encapçalament, i rubriquen cada una de les pàgines de què consta.  
  
Pel FEGA, el president: Ignacio Sánchez Esteban.  
El conseller de Presidència i Agricultura, Pesca, Alimentació i Aigua: José Císcar Bolufer.  
  
  
  
ANNEX 1  
Zones objecte de control per teledetecció 2014   
  
Comunitat autònoma Núm. zones control Grandària zones  
Andalusia 4 1 de tipus 2, fins a 90.000 ha  
3 de tipus 3, fins a 200.000 ha  
Aragó 1 1 de tipus 3, fins a 200.000 ha  
Castella-la Manxa 3 2 de tipus 3, fins a 200.000 ha  
1 de tipus 1, fins a 40.000 ha  
Castella i Lleó 2 1 de tipus 3, fins a 200.000 ha  
1 de tipus 2, fins a 90.000 ha  
Catalunya 1 Tipus 1, fins a 40.000 ha  
Extremadura 1 Tipus 3, fins a 200.000 ha  
Madrid 1 Tipus 2, fins a 90.000 ha  
Múrcia 1 Tipus 1, fins a 40.000 ha  
La Rioja 1 Tipus 1, fins a 40.000 ha  
València 2 1 de tipus 2, fins a 90.000 ha  
1 de tipus 1, fins a 40.000 ha  
Total 18   
  
  
  
ANNEX 2  
Barems de finançament  
  
El FEGA pagarà a l'empresa contractista l'import total de la liquidació que resulte de l'aplicació dels imports unitaris acordats als treballs que es realitzen en les zones seleccionades per les comunitats autònomes.  
Les comunitats autònomes rescabalaran el FEGA dels imports que resulten de les condicions de finançament següent.  
Les comunitats autònomes finançaran, per cada zona de control, un import bàsic en funció de la superfície útil de cada zona i, segons el cas, un import en concepte de la visita ràpida realitzada per l'empresa contractista:  
  
   
  Zones VHR  
 Tipus 1 Tipus 2 Tipus 3  
 20 km x 20 km  
Superfície útil fins a 40.000 ha 30 km x 30 km  
Superfície útil fins a 90.000 ha 40 km x 50 km  
Superfície útil fins a 200.000 ha  
Import bàsic 53.840,72 75.711,94 92.540,89  
Import de la realització de la visita ràpida per l'empresa adjudicatària 29.445,31 38.699,51 42.064,73  
  
  
S'entén per zona útil la superfície (segons el SIGPAC) dels municipis o, si és el cas, dels polígons seleccionats per a la realització del control inclosos dins de la zona.